**ОТЧЕТЕН ДОКЛАД**

**за дейността на НЧ „Христо Ботев 1921” за 2022 г.**

НЧ „Христо Ботев – 1921” е активен граждански център допринасящ за устойчивото развитие на общността.

Читалищата и библиотеките в малките населени места, какъвто е и нашия град, останаха единствени огнища на действителна култура.

Те са място, което обединява и сплотява пъстрата палитра от етноси и различни поколения, обединявайки ги в името на доброто и център за тяхното общуване.

Читалището е съвременен ефективен център, предлагащ удовлетворяване на всички потребности и интереси, свързани с духовното и културно израстване на населението, с приобщаването им към световното културно наследство и глобалното информационно общество.

Читалището ни не е културна индустрия, то е въпрос за социално равенство.

**Основни цели и задачи, които изпълнява Читалището са:**

-Развитие и обогатяване на културния живот, социалната и образователна дейност в Антоново и Общината.

-Запазване обичаите и традициите на родния край.

- Разширяване знанията на гражданите и приобщаването им към ценностите и постиженията на науката, културата и изкуството

- Възпитаване и утвърждаване на национално самосъзнание.

- Осигуряване на достъп до информация.

1**. Дейност на читалищното настоятелств**о.

През изтеклия период Читалищното настоятелство е провело шест заседания, на които са разгледани множество въпроси и са взети решения по тях.

По – важни решения са :

* Утвърждаване на щат и основни месечни възнаграждения на служителите
* Приемане на отчет и план за работата на читалището
* Отчет и план за работата на библиотеката
* Утвърждаване на бюджет
* Отчети за финансовото състояние
* Утвърждаване на самодейни състави и ръководители и др.

**2. Дейност на библиотеката**

Библиотеката събира, съхранява и разпространява световното и българско книжното богатство. Четенето е кауза и основна роля на библиотеката е да насърчава четенето и ученето през целия живот.

Нашата библиотека отговаря на съвременните изисквания на общество, чрез услугите, които предлага: Електронен каталог на книгите, достъп до интернет и съвременна копирна техника - това улеснява общуването между хората, включително и в социалните мрежи, и води до увеличаване на посещенията в библиотеката. Работата и по програма „Глобални Библиотеки - България” я прави съвременен източник на информация със свободен достъп до знания и обмен на идеи.

Тя разполага с фонд – 18 472 библиотечни единици

Новонабавени библиотечни единици – 42, на стойност – 659.06 лв . със собствени средства – 20 тома на стойност – 312.44 лв. и от дарения –22 тома на стойност – 346.62 лв.

Читатели –58

Посещения – 2153

През 2022 г. в библиотеката са проведени 10 културно-масови мероприятия- детско утро,презентации,литературно - поетични срещи, куклени пиеси, литературно – фолклорно състезание и др.

През отчетния период библиотеката попълни фонда си чрез закупуване на литература и от дарения. Дарители са - Андриана Христова, Светлана Спасова, Явор Панталеев, Росица Харалампиева.

Партньори на библиотеката са: СУ „Св. Св. Кирил и Методий”, ЦДГ „6-те Ястребинчета”.

**3. Художествено-творческа дейност**

Основната цел в работата на читалището през 2022 година беше насочена към превръщането му в притегателен център и място за изява и оползотворяване на свободното време както на възрастни, така и на повече деца и младежи.

Читалището работи за разпространяването на духовните ценности чрез развиване на творчески способности на хората от населеното място, чрез формиране на културни потребности и траен интерес от страна най-вече на подрастващите поколения.

През отчетния период в читалището са работили 6 състава :

* Танцов състав – 3 групи–– с ръководител Николай Корчев
* Състав по кукловодство – с ръководител Антоанета Димитрова
* Състав по художествено слово – с ръководител Маргрета Петрова
* Кръжок за изработка на празнични украси и картички – с ръководител Маргрета Петрова
* Детски театрален състав – с ръководител Маргрета Петрова
* Клуб за народни хора – с ръководител Ивона Владимирова да м.юни и от м. октомври - Елисавета Илиева

През отчетния период в читалището са проведени общо 29 мероприятия - литературно-поетични рецитали, срещи - презентации, изложби, детски утра, куклени постановки, чествания.На 6 януари 2022 г.бяха обявени резултатите от Конкурса за рисунка и Национален конкурс за есе и стихотворение по повод 100 годишния юбилей на читалището, в който взеха участие над 45 участници от цялата страна и бяха представени над 50 творби. През отчетния период ни гостуваха и три театрални постановки – „Вкусът на живота”, „Вечеря с приятели” и „Една жена каза”.Танцов състав „Пламъче” взе участие в Националния фолклорен събор „Копривщица 2022” и се завърна със Сребърен медал. След близо двегодишното прекъсване поради пандемията беше подновена и концертната дейност в читалището. За отчетния период имаме и два концерта – за 24 май и за Коледа и Нова година. Съставите на читалището имат и други участия в концерти.

През м. октомври по наша покана ни гостува световноизвестния стрийт-арт художник Станислав Трифонов – Насимо, който изрисува източната стена на сградата на читалището. По време на неговото гостуване в читалището се проведе и „Ден на занаятите”, с участието на местни занаятчии – Николай Богословов, Ирина Бонева, Бойчо Божилов и колеги от читалищата в общината.

Ние сме горди, че празниците на нашия град винаги се отбелязват с участието на съставите към читалището. Това дава възможност културната ни програма да бъде представена не само на нашата публика, но и на гостите на града ни.

Отчетният доклад е приет на заседание на Читалищното настоятелство, проведено на 17.03.2023 г. по Протокол №1/17.03.2023 г.

Председател:/п/

/Р.Харалампиева/